Gilgit-Baltistan

Gilgit-Baltistan, tidlegare Nordområda eller Federally Administered Northern Areas (FANA), er det nordlegaste området i pakistansk Kashmir og Pakistan. Det grensar til Afghanistan i nord, Kina i nordaust og indisk Kashmir i søraust. 

mini|venstre|Indus nær Skardu.

Geografi
Hovudstaden i det lite folkesette området er Gilgit, som har 10 414 innbyggjarar (1. januar 2007). Skardu er ein annan viktig by. Før delinga av Kashmir var Baltistan ein del av provinsen Ladakh, og Skardu var vinterhovudstad i provinsen.

mini|venstre|Nanga Parbat og fjell i nærleiken. 
Regionen omfattar den vestlege delen av Himalaya, og ein finn høge fjell som Nanga Parbat, Shaigiri og fleire andre fjelltoppar i Rupaldalen. Indus renn inn i området frå Ladakh i indisk Kashmir og fortset gjennom Gilgit-Baltistan og resten av Pakistan. Karakoramvegen bind saman territoriet med Xinjiang i Kina, og er ein turistattraksjon i seg sjølv.

Fleire regionale språk blir tala her, som dei dardiske shina og khowar, austiranske wakhi, tibetanske balti og det isolerte språket burusjaskisk.

Status
Statusen til Gilgit-Baltistan er omstridd. Området er del av den tidlegare fyrstestaten Kashmir, men kom under pakistansk kontroll i 1947. Dette blir feira som ein frigjeringsdag i Pakistan.The News International, «Gilgit-Baltistan day celebrated at SZABIST» , November 06, 2011; Daily Times, «Gilgit-Baltistan Independence Day observed at RAC», November 02, 2011 Gilgit-Baltistan United Movement har gjennom mange år kjempa for eit sjølvstyrande Gilgit-Baltistan,International Crisis Group, Discord in Pakistan’s Northern Areas  (PDF-fil), Asia Report N°131 – 2 April 200 medan Balawaristan National Front kjempar for sjølvstende.Ashraf Javed, Bhasha Dam – a lifeline for tottering economy, The Nation, November 05, 2011

Fram til 2009 var området kjend som «Nordområda» (Northern Areas) og styrt direkte frå Islamabad. Frå 2009 har Gilgit-Baltistan hatt eigen guvernør og rettssystem, lik dei andre provinsane i Pakistan, men utan å ha status som provins. Endringane er kontroversielle elles i Kashmir og i India, ettersom ei de facto-innlemming av Gilgit-Baltistan i Pakistan vil vera til hinder for eit sjølvstendig og/eller udelt Kashmir.Pallavi Singh, Gilgit-Baltistan: A question of autonomy, Indian Express, Sep 21 2009; Manzar Shigri, Pakistan's disputed Northern Areas go to polls , Reuters, Nov 12, 2009

 Sjå òg 
 Hunzadalen

Kjelder

Denne artikkelen bygger på «Gilgit-Baltistan» frå , og «Gilgit-Baltistan» frå  den 23. mars 2010.  

Bakgrunnsstoff

Kategori:Kashmir
Kategori:Gilgit-Baltistan
Kategori:Provinsar og territorium i Pakistan